Inici
Índex

# Verificar i reparar permisos

Mac OS X incorpora un subsistema basat en un sistema operatiu d'estil UNIX que fa servir permisos en el sistema de fitxers. Cada fitxer i carpeta al disc dur té associats un conjunt de permisos que determinen qui pot llegir, escriure o executar.
Moltes coses que vostè instal·la en Mac OS X ho són des d'uns fitxers paquet (.pkg). Cada vegada que alguna cosa s'instal·la des d'un fitxer paquet, un fitxer (.bom) s'emmagatzema en una carpeta del sistema o en un fitxer de rebuts (.pkg). Cadascun d'aquests fitxers .bom conté una llista dels fitxers instal·lats pel paquet, i els permisos adequats per a cada fitxer.
Quan utilitzeu OnyX per a verificar i reparar els permisos de disc, aquest revisa cada un dels fitxers .bom i compara aquesta llista amb els permisos actuals de cadascun dels fitxers llistats. Si els permisos difereixen, OnyX corregeix la diferència. Si elimina els rebuts o els fitxers .bom de /Library/Receipts/, els fitxers instal·lats pels paquets no podran ser verificats ni reparats, raó per la qual no hauria d'esborrar res de /Library/Receipts/.
OnyX repara els permisos d'aquests fitxers però no repara els permisos dels seus documents, de la seva carpeta inici.

## Per reparar els permisos:

Executeu OnyX i introduïu la contrasenya d'administrador.

Obriu el panell "Manteniment" i premeu la pestanya "Permisos".

Premeu el botó "Executar".

Quant hagi acabat la reparació, el resultat serà mostrat en el camp de text definit amb aquest propòsit. Generalment, els avisos mostrats són únicament missatges d'informació. Els permisos incorrectes que queden sense reparar no tindran cap conseqüència en el funcionament del seu ordinador.

Nota: El panell Automatització li permet també reparar permisos però sense que es mostri cap resultat.