Inici
Índex

# General

La pestanya General us permet ajustar paràmetres globals.

## Finestres:

■

Fletxes de desplaçament: OnyX us permet escollir entre quatre tipus de fletxes a la barra de scroll de les finestres. Seleccioneu una d'aquestes opcions per modificar els paràmetres immediatament i reiniciar el Finder, les aplicacions que estiguin en memòria han de ser reiniciades per mostrar els canvis.

■

Velocitat de visualització de finestres: Aquesta opció li permet definir la velocitat amb què les fulles de les finestres es mostraran. Un full és un diàleg modal adjunt a una finestra que pregunta alguna cosa a l'usuari.

## CrashReporter:

■

Mode d'operació de CrashReporter: Per defecte, quan una aplicació falla, apareix un missatge d'avís donant-li l'opció de reiniciar l'aplicació i enviar un informe a Apple. Aquest és el mode bàsic d'operació del Mac OS X, però hi ha dos modes més. El mode Desenvolupador mostra un missatge d'avís amb diversa informació de depuració. El mode Servidor, activat per defecte en Mac OS X Server, no mostra cap missatge però emmagatzema els informes d'error a les carpetes Library/Logs/CrashReporter i Library/Logs/CrashReporter a la vostra carpeta Inici.

## En volums de xarxa:

■

Desactivar la creació de fitxers .DS_Store: Aquesta opció us permet impedir la creació de fitxers. DS_Store en volums de xarxa. Per defecte, aquests fitxers són invisibles a Mac OS X, però no per altres sistemes operatius.

## Captura de pantalla:

■

Captura de pantalla: Aquest menú us permet modificar el format (PNG per defecte) de les captures de pantalla utilitzant les dreceres de teclat. Trieu el format desitjat d'entre els deu formats disponibles: PNG, TIFF, JPEG, JPEG2000, PDF, GIF, PICT, BMP, SGI i TGA.

■

Ombra a les captures de finestra: Per defecte, quan captura una finestra (Shift + Comando + 4 i Barra espaiadora), l'ombra d'aquesta també és capturada. Aquesta opció us permet excloure l'ombra de les captures de finestra.

■

Ruta: Aquest camp indica el camí complet de les captures de pantalla (L'escriptori de l'usuari, per defecte). Per canviar aquesta ruta, premeu el botó Seleccionar, seleccioneu la carpeta desitjada i premeu el botó Escollir.

■

Nom: Vostè pot triar el nom de les captures de pantalla introduint el nom desitjat al camp Nom i prement el botó Aplicar.

## ítems recents:

■

Activar visualització d'ítems a l'opció de menú Arxiu > Obrir Recents de les aplicacions: La majoria de les aplicacions que li permeten obrir documents tenen una opció de menú "Obrir Recents" en el seu menú Arxiu. Per defecte, aquest submenú mostra la llista dels deu últims documents oberts per l'aplicació. Aquesta funció us permet activar o desactivar la visualització d'aquesta llista. Tanmateix, això no és aplicable a certes aplicacions (Photoshop, Golive, GraphicConverter ...) perquè aquestes usen les seves pròpies rutines per emmagatzemar els ítems recents.

■

Nombre d'ítems recents: Aquest camp us permet definir el nombre màxim d'entrades a l'opció de menú "Obrir Recents" de les aplicacions.

■

Nombre de Llocs Recents en els diàlegs Obrir/Guardar: Aquest menú local li permet mostrar entre 1 i 12 llocs recents (per defecte són 5) en els diàlegs Obrir/Guardar.

## Fons d'Escriptori Animat:

■

Fons d'Escriptori Animat: Aquesta opció us permet triar un Salvapantalles d'entre els instal·lats per Mac OS X i iniciar com a Fons d'Escriptori.

## Aplicacions descarregades:

■

Suprimeix el missatge d'avís de la primera execució d'aplicacions descarregades: En executar per primera vegada una aplicació descarregada d'internet, apareix un missatge d'avís. Aquest missatge ofereix diversa informació de l'origen del fitxer descarregat i li permet cancel·lar l'execució. Aquesta opció li permet mostrar o amagar aquest missatge d'avís.

## Instal·lar Panell de Preferències:

■

Arxius: Aquest botó executa la instal·lació del panell de preferències Arxius que li permet modificar les configuracions de l'aplicació "Utilitat d'Arxius".

■

Processador: Aquest botó executa la instal·lació de la consola de preferències Processador (Xcode ha d'estar instal·lat).

Es necessari Xcode per instal·lar el panell Processador. Per desinstal·lar els panells de Preferències, feu clic a la seva icona amb el botó dret del ratolí o mantenint premuda la tecla Control...

Premeu a Restablir valors per defecte per a cancel·lar totes les modificacions fetes amb OnyX o per qualsevol altra aplicació. Després d'executar-lo, els paràmetres seran reiniciats i mostrats tal com es van definir a la primera instal·lació del sistema i les aplicacions.